Pastaparianismo

Ang **Nagalupad nga Spaghetti nga Mananap** kun **NSM** (APMK) (Ininglis: Flying Spaghetti Monster kun FSM) mao ang ginoo sa **Simbahan sa** **Pastapariyanismo**, usa ka kapunongan nga nagaduso sa masiawong panan-aw sa relihiyon ug mingtutol sa mga panudlo sa  maalamnong mitna ug sa pagkamamugnaon ngadto sa mga publikong tulunghaan. Sumala sa mga sumusunod niini, ang Pastaparianismo usa ka "tinuod nga relihiyon susama sa uban." Gumikan niini nakadawat ang Pastaparianismo og limitadong pag-ila.

## Kasaysayan
Kaniadtong 2005, mipadala si Bobby Henderson usa ka 24 ka tuig nga mitiwas og alamiya sa Bansaanong Kinatumhaan sa Oregon og sulat ngadto sa Sagdong Pangbangkaagon sa Bansa sa Kansas. Sa maong sulat, gibiaybiayan ni Henderson ang taghuna sa kamamugnaon pamaagi sa pag-asoy sa iyahang pagtuo nga anaay usa ka binulakong magmumugna nga daw *spaghetti* ug bola-bola ang dagway nga mag-usab sa resulta inig naay siyentista nga magpahigayon og *carbon dating* gamit "ang Iyahang Miswaanong Gaway".  

Gibarogan ni Henderson nga ingon sa maalamnong pagbuhat tinuod upod iyahang pagtuo, ug nangamuyo siya sa angayang paggahin og takna sa lawak-tunghaan nunot sa malaamdong pagbuhat ug anaswagan. Gipadala ang sulat sa wala pa magsugod ang bista sa Kansas bahin sa ebolusyon isip pangatarongan batok sa pagtudlo og maalamnong pagbuhat sa saring sa alambuhi.

Gihubit ni Henderson iyahang kaugalingon isip "lungsoranong nagpakabana" nga nag-representar sa kapin napulo ka milyon ka tawo, milantugi siya nga susama ra sa kamatuoran ang maalamnong pagbuhat ug iyahang pagtuo nga ang "lukopngatanan gimugna sa usa Nagalupad nga Pasta". Gisugid niya sa iyahang sulat,I think we can all look forward to the time when these three theories are given equal time in our science classrooms across the country, and eventually the world; one third time for Intelligent Design, one third time for Flying Spaghetti Monsterism, and one third time for logical conjecture based on overwhelming observable evidence.

—  Bobby HendersonSumala kang Henderson, sanglit lubog man ang ginagamit nga sukaranan sa mga pundok sa maalamnong pagbuhat mahitungod sa magmumugna, arang usab kana tumanon sa bisan unsang ginoo, lakip na ang usa ka Nagalupad nga Pasta. "Wala koy bikil sa relihiyon. Akoang gikabiklan ang relihiyon nga nagapaaron-ingnong alamdag. Kon naay ginoo ug utokan siya, makabati jud tingali siya'g kamuot."

Sa Himabuyan 2005, tungod kay wala siya balsi sa Sagdong Pangbangkaagon sa Bansa sa Kansas, gipatik na lamang ni Henderson ang sulat ngadto sa iyahang balayan, ug nakuha niini ang kaikag sa publiko. Sa wala madugay, nahimong tilimad-onsa Dagitpukot ang Pastapariyanismo. 

Gimantala ni Henderson ang mga tubag nga iyahang nadawat sa mga sakop sa sagdong. Tulo kanila, nga mingtutol sa pagpatuman sa curriculum amendments, miuyon sa ilahang pagtubag, mitubag ang ikaupat nga sakop sa sugid nga "Dakong sala ang pagbugalbugal sa Ginoo". Gimantala usab ni Henderson ang daghang sulat nga puno og pangtamay, akip na ang pagbahad og kamatayon, nga iyahang nadawat. Sa sulod sa usa ka tuig nga iyahang gipadala ang sulat, nakadawat si Henderson og libolibo ka *e-mail* mahitungod sa Nagalupad nga Pasta, hangtod mikabat kini sa kapin 60,000, diin matod niya "manga 95 persento ang misuporta, samtang ang nabiling 5 ka persento nanunglo nga itambog ko sa impiyerno." Atol anang higayona, nakakuha iyahang balayan og pinulo ka minilyong sumusunod.

## Ang Ebanghelyo sa Nagalupad nga Spaghetti nga Mananap

Ang **Ebanghelyo sa Nagalupad nga Spaghetti nga Mananap** usa ka satarikal nga lumpunid nga gisulat ni Bobby Henderson ug gilangkob niini ang kinaalyukang tinuohan sa yagayagaong relihiyon sa Simbahan sa Nagalupad nga Pasta kun Pastapariyanismo.

Gimugna ni Bobby Henderson ang Nagalupad nga Pasta sa usa ka sulat ngadto sa Kansas State Board of Education diin giyagayagaan niya ang mitna sa maalamong pagbuhat. Human gipatik ni Henderson ang sulat ngadto sa iyahang balayan, nahimo kining tilimad-on sa dagitpukot ug gipasundayag kini sa mga inila nga mantalaan, nga maoy nakapasud-ong sa mga tagmantala og libro. 

Gigula kini niadtong Dagangbulan 2006 sa Villard Books, gibatbat og ayo sa Ebanghelyo ang dagan sa pagtuo sa mga Pastahanon nga gihimugso niatong sulat.

Gitigom niing balasahona ang Walo ka "Ayaw lang", nga maoy tumanon aron makaadto ang mga Pastahanon sa langit nga adunay gamaanan og burikat ug bulkan sa alak. Matod pa sa Ebanghelyo, nakadawat si Kapitan Mosey usa ka piratang kapitan og napulo ka papan isip tambag gikan sa Nagalupad nga Pasta, apan natagak ang duha niini sa pagtugbong sa Bukid sa Salsa.

### Ang Walo ka "Ayaw Lang Kaha."

:1. "Ayaw kaha pagginalot, pagtinaas og ihi ug paghinambog inig sugid ninyo sa Akoang Kamiswaan." 

:2. "Ayaw kaha Ko gamita isip panghasi, panglupig, panilot, pangluba ug/kun kanang pangaway sa uban ba." 

:3. "Ayaw kaha husgahi ang inyong isig ka tawo sa ilahang panagway, kun sa ilahang panul-ob kun sa ilahang panulti kun pagbinot-an na lang ha?" 

:4. "Ayaw kaha pauyoni ang mga lihok nga makapasilo kaninyo kun imoang masugtanong kapikas nga anaa sa ligal nga panuigon ug hinog na sa iyahang pangisip." 

:5. "Ayaw kaha haronga ang mga mapihigon, pagkahinamayon og babaye, ug madumtanong hunahuna sa uban kon walay sulod inyong tiyan (wala kay dag-anan sa pasmo) 

:6. "Ayaw kaha pagtukod og tag minilyong mga simbahan, templo, masjid, alampoanan alang sa Akoang Kamiswaan kon mahimuslan pa ang salapi sa (pili lang)   

* pagtuldok sa kakabos   

* pagtambal sa mga sakit   

* tawhay ug malinawon nga panimuyo, dasig nga paghigugma, ug pagpaubos sa bayad sa kibol tibi. 

:7. "Ayaw kaha ingna ang ubang tawo nga nakigtabi ko ninyo." 

:8. "Ayaw kaha buhata sa uban ang mga dili ninyo buot mahitabo nganha kaninyo labi na ang mga kuan nga naggamit og mga anit/pangtangtang/bgc. Kon moangay ang inyohang gibuhatan ana (uyon sa ika-4), aw hala butangi!"

## Mga Pangadyeon

### Pasta Namo

Pasta namo nga anaa sa salaan

mahubsanon ang Imong pansit

umaabot kanamo ang Imong Kamiswaan

malasaon Imohang sabaw sa ibabaw sa kinagod nga parmesan.

Ang tinapay namo sa matag adlaw ihatag kanamo karong adlawa

ug pasayloa kami sa amoang kasaypanan, 

ingon nga nagapasaylo Ikaw sa mga nangahoy sa amoang mga luna

ug ayaw intawon kami itugyan ngadto sa mga pagkaon nga kabos sa karbo

hinunoa hatdi kami og pista.

R'amen.

### Maghimaya ka Marinara

Maghimaya ka Marinara puno ka sa panakot

puno kanimo ang Nagalupad nga Spaghetti nga Mananap,

Lami ikaw sa salsang tanan

ug bulahan ang imohang bunga nga ang kamatis
(nagtuo ang mga ugok nga utanon kana)

Balaang Marinara
labaw sa tanang panglasa

andami kami og pinggan karon

ug sa manga ika-6 inig mahukad ang panihapon, kon mamahimo lang

R'amen.

### Pangadyeon sa alang sa Kinaadman

## Ligal nga Kahimtang
Naninguha ang mga nasudnong sangga sa Simbahan sa Nagalupad nga Pasta nga maila isip opisiyal ug ligal nga relihiyon sa lahi lahing sangpotanan. Sa New Zealand gitugotan ang mga tinugyanan sa Pastaparianismo nga mahimong tungod nakatuman kini sa *criteria* nga gihatag sa mga kapunongan nga nagaduso og relihiyoso, gumaranon, ug matawhanong pagtuo.